Nach em Morge in Oamaru simer also losgfahre mit üsem Cheapacampa richtig Süde mit em Ziil Dunedin. Mängisch simmer ned so vorwärts cho, well mer wieder e zwar schöni, aber eher chlini Strass am Meer entlang gnoh händ. Aber de Weg isch s'Ziil! *g* zDunedin, e schockierend grossi Stadt, simmer denn sofort uf d'Halbinsle use wo üs vo Kanadier empfohle worde isch. Das isch ned eifach e Halbinsle - das isch en gröbere Hügel! Beiidruckt simmer denn  zrugg i d'Stadt und händ tatsächli au bi Nacht no zum Campingplatz gfunde. Erstuunlicherwiis isch da z'Neuseeland en Campingplatz meischtens bis am 8i oder 10i am Aabig offe, im Gägesatz zu Australie wo's amigs scho am 6i zuetah händ.